Anarchy in the U.K.
"Anarchy in the U.K." on englantilaisen punk rock-yhtyeen Sex Pistolsin ensimmäinen singlejulkaisu ja hittikappale. Se julkaistiin marraskuussa 1976, ja se herätti heti suurta kohua nostaen yhtyeen suurmaineeseen ja samalla punk rockin suuren yleisön tietoisuuteen. Kappale julkaistiin myös yhtyeen ainoalla studioalbumilla "Never Mind the Bollocks, Here's the Sex Pistols" vuonna 1977, ja se on albumin ainut raita, jossa Glen Matlock on mukana. Siitä julkaistiin uusi versio videopeliin vuonna 2007. Rolling Stone -lehden The 500 Greatest Songs of All Time -listalla kappale on sijalla 56.
Urban Hymns
Urban Hymns on rock-yhtye The Verven kolmas albumi joka julkaistiin 29. syyskuuta 1997. Hitti-singlejen Bitter Sweet Symphony ja The Drugs Don't Work vauhdittamana se nousi suoraan Britannian albumi-listan ykköseksi, Yhdysvalloissa sijoitus oli 23.
"Urban Hymns" oli vuosina 1997–1998 11 viikkoa Ison-Britannian albumilistalla, ja on myynyt kotimaassaan yli 3 miljoonaa kappaletta jonka ansiosta se on Britannian historian 28 myydyin albumi. Vuonna 1998 rock-lehti Q:n äänestyksessä albumi äänestettiin 18:nneksi parhaimmaksi levyksi kautta aikojen Britanniassa. Samana vuonna se oli ehdolla Mercury-musiikkipalkinnon saajaksi. Vuonna 2001 albumi palkittiin 8-kertaisella platinalevyllä.+ Sisältää piilotetun raidan "Come On / Deep Freeze" (The Verve) - 15:15